**สรุปการประชุมคณะกรรมการบริหารแผนยุทธศาสตร์การพัฒนาระบบส่งเสริมสุขภาพและอนามัยสิ่งแวดล้อม ตามแผนพัฒนาสุขภาพแห่งชาติ ในช่วงแผนพัฒนาเศรษฐกิจและสังคมแห่งชาติ ฉบับที่ 12**

**เอกสารแนบ 2**

**พ.ศ. 2560-2564 และการคลังและงบประมาณ กรมอนามัย ครั้งที่ 2/2559**

**วันอังคารที่ 22 พฤศจิกายน 2559 เวลา 09.00 – 14.00 น.**

**ณ ห้องประชุมกำธร สุวรรณกิจ ชั้น 1 อาคาร 1 ตึกกรมอนามัย**

**ผู้มาประชุม**

**คณะกรรมการอำนวยการบริหารยุทธศาสตร์**

1. นายแพทย์วชิระ เพ็งจันทร์ อธิบดีกรมอนามัย ประธาน
2. นายแพทย์ณัฐพร วงษ์ศุทธิภากร รองอธิบดีกรมอนามัย
3. นายแพทย์ชัยพร พรหมสิงห์ หัวหน้าสำนักงานคณะกรรมการผู้ทรงคุณวุฒิ
4. นายแพทย์กิตติพงศ์ แซ่เจ็ง ผู้อำนวยการสำนักอนามัยการเจริญพันธุ์
5. นางสาวสิริวรรณ จันทนจุลกะ ผู้อำนวยการสำนักอนามัยสิ่งแวดล้อม
6. ทันตแพทย์ดำรง ธำรงเลาหะพันธุ์ (รก.) ผู้อำนวยการกองการเจ้าหน้าที่
7. นางศรีวิภา เลี้ยงพันธุ์สกุล ผู้อำนวยการกลุ่มพัฒนาระบบบริหาร
8. นายสืบพงษ์ ไชยพรรค ผู้อำนวยการกองแผนงาน
9. นางเกษร ศุภกุลธาดาศิริ (รก.) ผู้อำนวยการกองคลัง

**คณะกรรมการดำเนินงานบริหารยุทธศาสตร์กรมอนามัย**

1. นางสาวพิริยา วัฒนารุ่งกานต์ นักวิเคราะห์นโยบายและแผนชำนาญการพิเศษ

สำนักส่งเสริมสุขภาพ

1. นางณีรนุช อาภาจรัส นักวิเคราะห์นโยบายและแผนชำนาญการพิเศษ

สำนักอนามัยสิ่งแวดล้อม

1. นางจารุทัศน์ ตั้งกีรติชัย นักวิเคราะห์นโยบายและแผนชำนาญการพิเศษ

กองแผนงาน

1. นายธวัชชัย บุญเกิด นักวิเคราะห์นโยบายและแผนชำนาญการพิเศษ

กองแผนงาน

**ผู้ไม่มาประชุม เนื่องจากติดราชการ**

**คณะกรรมการอำนวยการบริหารยุทธศาสตร์**

1. นายแพทย์ธงชัย เลิศวิไลรัตนพงศ์ รองอธิบดีกรมอนามัย
2. นายแพทย์ดนัย ธีวันดา รองอธิบดีกรมอนามัย
3. นายแพทย์อรรถพล แก้วสัมฤทธิ์ ผู้อำนวยการสำนักส่งเสริมสุขภาพ/

ผู้อำนวยการสถาบันพัฒนาอนามัยเด็กแห่งชาติ

1. นายแพทย์เกษม เวชสุทธานนท์ ผู้อำนวยการศูนย์อนามัยที่ 4 สระบุรี
2. นายแพทย์พนิต โล่เสถียรกิจ ผู้อำนวยการศูนย์อนามัยที่ 6 ชลบุรี

/คณะกรรม...

**คณะกรรมการดำเนินงานบริหารยุทธศาสตร์กรมอนามัย**

1. นางณัฐวรรณ เชาว์ลิลิตกุล นักโภชนาการชำนาญการพิเศษ

สำนักโภชนาการ

1. นางปภาวี ไชยรักษ์ นักวิชาการสาธารณสุขชำนาญการ

สำนักอนามัยการเจริญพันธุ์

1. นางปฏิญญา สิทธิพร นักทรัพยากรบุคคลชำนาญการ

กองการเจ้าหน้าที่

1. นางนัทฐ์หทัย ไตรฐิ่น นักวิเคราะห์นโยบายและแผนชำนาญการพิเศษ

กลุ่มพัฒนาระบบบริหาร

1. นางพัชรี วารีนิล นักวิชาการสาธารณสุขชำนาญการพิเศษ

ศูนย์อนามัยที่ 5 ราชบุรี

1. นายทรงวุฒิ สอนสุด นักวิชาการเงินและบัญชีปฏิบัติการ

กองคลัง

**ผู้เข้าร่วมประชุม**

1. นางอัมพร จันทวิบูลย์ (รก.) ผู้อำนวยการสำนักสุขาภิบาลอาหารและน้ำ
2. นายสมศักดิ์ ศิริวนารังสรรค์ (รก.) ผู้อำนวยการกองประเมินผลกระทบต่อสุขภาพ
3. นายสมชาย ตู้แก้ว ผู้อำนวยการศูนย์บริหารกฎหมายสาธารณสุข
4. นายแพทย์ศักดา อัลภาชน์ ผู้อำนวยการศูนย์อนามัยที่ 2 พิษณุโลก/

 ผู้อำนวยการสำนักงานบริหารการเปลี่ยนแปลง

1. ทันตแพทย์หญิงวรางคนา เวชวิธี ทันตแพทย์ชำนาญการพิเศษ

สำนักทันตสาธารณสุข

1. นางสาวสุพรรณี สุคันวรานิล นักวิชาการสาธารณสุขชำนาญการพิเศษ

สำนักทันตสาธารณสุข

1. นางวิมล โรมา นักวิเคราะห์นโยบายและแผนชำนาญการพิเศษ

สำนักงานบริหารการเปลี่ยนแปลง

1. นายสมสุข โสภาวนิตย์ นักวิชาการสาธารณสุขชำนาญการพิเศษ

สำนักส่งเสริมสุขภาพ

1. นางนงพะงา ศิวานุวัฒน์ นักวิชาการสาธารณสุขชำนาญการ

กองกิจกรรมทางกายเพื่อสุขภาพ

1. นางรัชนี บุญเรืองศรี นักสังคมสงเคราะห์ชำนาญการ

สำนักอนามัยผู้สูงอายุ

1. นางอรวรรณี อนันตรสุชาติ นักวิเคราะห์นโยบายและแผนชำนาญการ

สำนักอนามัยผู้สูงอายุ

/12. นาง...

1. นางสาวโศรยา ชูศรี นักวิชาการสาธารณสุข

กองประเมินผลกระทบต่อสุขภาพ

1. นางสาวพัชรีภรณ์ คำฟูบุตร นักวิชาการสาธารณสุข

กองประเมินผลกระทบต่อสุขภาพ

1. นางมะลิลา ตันติยุทธ นักวิเคราะห์นโยบายและแผนชำนาญการ

ศูนย์บริหารกฎหมายสาธารณสุข

1. นางสาวอริษา จันทร์ทำ นักวิชาการสาธารณสุข

ศูนย์บริหารกฎหมายสาธารณสุข

1. ว่าที่ร้อยตรีกิตติบดี โลกนุเคราะห์ นักจัดการงานทั่วไปชำนาญการ

สำนักงานเลขานุการกรม

1. นางสาวกนกกาญจน์ เกษรินทร์ นักวิเคราะห์นโยบายและแผน

กลุ่มพัฒนาระบบบริหาร

1. นายนุกูลกิจ พุกาธร นักวิเคราะห์นโยบายและแผนชำนาญการพิเศษ

กองแผนงาน

1. ว่าที่ร้อยตรีสมพร สมทอง นักวิเคราะห์นโยบายและแผนชำนาญการ

กองแผนงาน

1. นายสุทธิพัฒน์ สันติชานุวัตร นักวิชาการคอมพิวเตอร์

กองแผนงาน

1. นางสาวเขมณัฏฐ์ ศิริเชาวพัฒน์ นักวิชาการสาธารณสุข

กองแผนงาน

1. นางสาววิรัชพรรณ สุธาพาณิชย์ นักวิชาการสาธารณสุข

กองแผนงาน

1. นางสาววราภรณ์ บุญช่วย นักวิชาการสาธารณสุข

กองแผนงาน

**เริ่มประชุมเวลา 09.00 น.**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**1.1 คำสั่งกรมอนามัย ที่ 915/2559 เรื่อง แต่งตั้งคณะกรรมการบริหารแผนยุทธศาสตร์การพัฒนาระบบส่งเสริมสุขภาพและอนามัยสิ่งแวดล้อม ตามแผนพัฒนาเศรษฐกิจและสังคมแห่งชาติ ฉบับที่ 12 พ.ศ.2560-2564 และการคลังและงบประมาณ กรมอนามัย**

นายแพทย์วชิระ เพ็งจันทร์ อธิบดีกรมอนามัย ประธานการประชุม แจ้งให้ที่ประชุมทราบว่าบทบาทของคณะกรรมการบริหารแผนยุทธศาสตร์การพัฒนาระบบส่งเสริมสุขภาพและอนามัยสิ่งแวดล้อม ตามแผนพัฒนาสุขภาพแห่งชาติ ในช่วงแผนพัฒนาเศรษฐกิจและสังคมแห่งชาติ ฉบับที่ 12 พ.ศ. 2560-2564 และการคลังและงบประมาณ กรมอนามัย มี 2 บทบาท บทบาทที่ 1 คือ “กำหนด” สายบน ได้แก่ นโยบาย ยุทธศาสตร์ และกฎหมาย ที่กรมอนามัยมีอำนาจเพียงพอในการพัฒนาและกำหนด เช่น นโยบาย ยุทธศาสตร์ กฎหมาย ระดับกรม หรือ อนุบัญญัติที่ พ.ร.บ. ให้อำนาจกรม แต่ถ้าอำนาจไม่เพียงพอต้องดำเนินการพัฒนาและเสนอผู้มีอำนาจตามลำดับชั้น เช่น นโยบาย ยุทธศาสตร์ ระดับชาติต้องเสนอคณะรัฐมนตรี (ครม.) พิจารณาอนุมัติ ถ้าเป็นระดับกระทรวงให้เสนอรัฐมนตรีว่าการกระทรวงสาธารณสุข ส่วนพระราชบัญญัติเสนอสมาชิกสภานิติบัญญัติแห่งชาติ (สนช.) แต่กฎกระทรวงต้องเสนอผ่านคณะรัฐมนตรี (ครม.) พิจารณาอนุมัติ และนำเสนอให้รัฐมนตรีว่าการกระทรวงสาธารณสุขลงนาม เป็นต้น บทบาทที่ 2 คือ “กำกับ” ซึ่งรวมถึงการติดตามและการประเมินผล ภาษาอังกฤษคำที่ใกล้เคียงที่สุด คือ Regulate แต่ถ้าใช้ควบคุมและกำกับที่เข้มแข็งขึ้น คำที่ใกล้เคียง คือ Control เช่น การควบคุมและสั่งการในทางทหารใช้ 3C ได้แก่ Command Communication และ Control แต่กรมอนามัยใช้ Regulate (กำกับ) Monitoring (ติดตาม) และ Evaluation (ประเมินผล) เพราะฉะนั้นคณะกรรมการฯ มีความสำคัญมากในการกำหนดและกำกับ ซึ่งต้องรู้การเปลี่ยนแปลงและความก้าวหน้าของผู้ปฏิบัติผ่านระบบข้อมูล ระบบเฝ้าระวัง หรือระบบรายงานที่ออกแบบไว้ ส่วนรายละเอียดมอบเลขานุการการประชุมฯ อธิบายความตามคำสั่งกรมอนามัยที่ 915/2559 และ 1073/2559

/กฎหมาย...

นายสืบพงษ์ ไชยพรรค ผู้อำนวยการกองแผนงาน ฝ่ายเลขานุการการประชุม แจ้งที่ประชุมว่า สืบเนื่องจากรมอนามัยมีนโยบายจัดทำแผนยุทธศาสตร์กรมอนามัย เพื่อให้การขับเคลื่อนสู่การปฏิบัติอย่างเป็นรูปธรรม กรมอนามัยจึงมีการแต่งตั้งคณะกรรมการ 2 คณะ ตามคำสั่งกรมอนามัย ที่ 915/2559 เรื่อง แต่งตั้งคณะกรรมการบริหารแผนยุทธศาสตร์การพัฒนาระบบส่งเสริมสุขภาพและอนามัยสิ่งแวดล้อม ตามแผนพัฒนาสุขภาพแห่งชาติ ในช่วงแผนพัฒนาเศรษฐกิจและสังคมแห่งชาติ ฉบับที่ 12 พ.ศ. 2560-2564 และการคลังและงบประมาณ กรมอนามัย โดยมี 2 องค์ประกอบ คือ คณะกรรมการอำนวยการบริหารยุทธศาสตร์ และคณะกรรมการดำเนินงานบริหารยุทธศาสตร์กรมอนามัย

**1.2 คำสั่งกรมอนามัย ที่ 1073/2559 เรื่อง แต่งตั้งคณะกรรมการสนับสนุนการขับเคลื่อนการปฏิรูปกรมอนามัยมุ่งสู่การเป็นองค์กรคุณภาพคู่คุณธรรม (เพิ่มเติม)**

กรมอนามัย ได้แต่งคณะกรรมการสนับสนุนการขับเคลื่อนปฏิรูปกรมอนามัยมุ่งสู่การเป็นองค์กรคุณภาพคู่คุณธรรม ตามคำสั่งกรมอนามัยที่ 1073/2559 เรื่อง แต่งตั้งคณะกรรมการสนับสนุนการขับเคลื่อนปฏิรูปกรมอนามัยมุ่งสู่การเป็นองค์กรคุณภาพคู่คุณธรรม (เพิ่มเติม) เพื่อสนับสนุนการการดำเนินงานและเพื่อให้การบริหารจัดการภายในของกรมอนามัยเกิดการขับเคลื่อนปรับเปลี่ยนภายในองค์กร บรรลุตามวัตถุประสงค์และตอบสนองภารกิจการปฏิรูประบบสาธารณสุขของประเทศ (รายละเอียดตามเอกสารนำเสนอในการประชุม)

**1.3 การนำเสนอความก้าวหน้าของคณะกรรมการสนับสนุนขับเคลื่อนการปฏิรูประบบบริหารและวิธีการทำงาน 4 กลุ่ม**

ประธานการประชุม มอบสำนักงานบริหารการเปลี่ยนแปลงดำเนินการชี้แจงการนำเสนอความก้าวหน้าของคณะกรรมการสนับสนุนขับเคลื่อนการปฏิรูประบบบริหารและวิธีการทำงาน 4 กลุ่ม คือ กลุ่มที่ 7 กลุ่ม การคลังและงบประมาณ (FIN), กลุ่มที่ 8 กลุ่มข้อมูล การจัดการความรู้ และการเฝ้าระวัง (KISS), กลุ่มที่ 9 กลุ่มยุทธศาสตร์กำลังคน (HR) และกลุ่มที่ 10 กลุ่มกฎหมาย (Law) โดยกำหนดการนำเสนอในการประชุมทุกวันอังคารของทุกเดือน ดังตารางที่ 1

ตางรางที่ 1 กำหนดการนำเสนอความก้าวหน้าของ 4 กลุ่มสนับสนุน

| วันอังคาร สัปดาห์ที่ | การนำเสนอความก้าวหน้า |
| --- | --- |
| 1 ประชุมติดตามการบริหารงาน หน่วยงานส่วนกลาง | กลุ่มที่ 10 กลุ่มกฎหมาย (Law) กรณีต้องการสื่อสารหรือประสาน Cluster/Function/2. ประชุม... |
| 2 ประชุมผู้บริหารกรมอนามัย | กลุ่มที่ 7 กลุ่มการคลังและงบประมาณ (FIN) และกลุ่มที่ 9 กลุ่มยุทธศาสตร์กำลังคน (HR) |
| 3. ประชุมวิชาการ | กลุ่มที่ 8 กลุ่มข้อมูล การจัดการความรู้ และการเฝ้าระวัง (KISS) |
| 4. ประชุมคณะกรรมการบริหารแผนยุทธศาสตร์ฯ | กลุ่มที่ 10 กลุ่มกฎหมาย (Law) เป็นหลัก |

**มติที่ประชุม** รับทราบและปฏิบัติ

**ระเบียบวาระที่ 2 เรื่องรับรองรายงานการประชุม**

นายสืบพงษ์ ไชยพรรค ผู้อำนวยการกองแผนงาน เลขานุการการประชุม ขอให้ที่ประชุมพิจารณารายงานการประชุมคณะกรรมการบริหารแผนยุทธศาสตร์การพัฒนาระบบส่งเสริมสุขภาพและอนามัยสิ่งแวดล้อม ตามแผนพัฒนาสุขภาพแห่งชาติ ในช่วงแผนพัฒนาเศรษฐกิจและสังคมแห่งชาติ ฉบับที่ 12 พ.ศ. 2560-2564 และการคลังและงบประมาณ กรมอนามัย ครั้งที่ 1/2559 เมื่อวันอังคารที่ 25 ตุลาคม 2559หากไม่มีผู้ใดขอแก้ไขรายงานการประชุมฯ ขอให้ที่ประชุมรับรองรายงานการประชุมดังกล่าว

**มติที่ประชุม** รับรองรายงานการประชุม และมีข้อแก้ไข ดังนี้

- ขอแก้ไขหน้า 8 ลำดับที่ 9 Bullet ที่ 1 จาก …ภายใต้ พ.ร.บ. อนามัยการเจริญพันธุ์ ให้มีการผลักดันให้เป็นกฎหมาย เป็น ...ภายใต้นโยบายและยุทธศาสตร์การพัฒนาอนามัยการเจริญพันธุ์แห่งชาติ ฉบับที่ 2 (พ.ศ.2560-2569) ว่าด้วยการส่งเสริมการเกิดคุณภาพ ให้มีการผลักดันให้เป็นกฎหมาย

- ขอแก้ไขหน้า 8 ลำดับที่ 9 Bullet ที่ 2 จาก …ร่าง พ.ร.บ.ควบคุมการส่งเสริมการตลาดอาหารสำหรับทารกและเด็กเล็กและผลิตภัณฑ์ที่เกี่ยวข้อง เป็น ร่าง พ.ร.บ.ควบคุมการส่งเสริมการตลาดอาหารสำหรับทารกและเด็กเล็ก

- ขอแก้ไขหน้า 9 ลำดับที่ 11 จาก (ร่าง) ยุทธศาสตร์การป้องกันและแก้ไขปัญหาการตั้งครรภ์ในวัยรุ่น (พ.ศ.2558-2567) เป็น (ร่าง) ยุทธศาสตร์การป้องกันและแก้ไขปัญหาการตั้งครรภ์ในวัยรุ่น (พ.ศ.2560-2569)

- มอบสำนักงานบริหารการเปลี่ยนแปลงดำเนินการสกัดองค์ความรู้จากการประชุม (Routine to Research : R2R) ทุกวันอังคารของทุกเดือน

**ระเบียบวาระที่ 3 เรื่องสืบเนื่อง**

**3.1 รายงานความก้าวหน้าการดำเนินงานตามแผนระดับชาติและระดับโลกที่เกี่ยวข้องกับกรมอนามัย**

ผู้แทนหน่วยงานที่เป็นผู้รับผิดชอบหลักในแต่ละแผน รายงานความก้าวหน้า ตามตารางที่ 2 ดังนี้

 ตารางที่ 2 ความก้าวหน้าการดำเนินงานตามแผนระดับชาติและระดับโลกที่เกี่ยวข้องกับกรมอนามัย

| ลำดับ | แผนที่กรมอนามัยเกี่ยวข้อง | สถานะ/ความก้าวหน้า/ข้อเสนอแนะ |
| --- | --- | --- |
| **ระดับประเทศ** |
| 1 | (ร่าง) แผนยุทธศาสตร์รองรับการเปลี่ยนแปลงสภาพภูมิอากาศ ด้านสาธารณสุข พ.ศ. 2560 – 2564 | * สถานะ : เสนอกระทรวงสาธารณสุขพิจารณาแล้ว ในการประชุมผู้บริหารกระทรวงสาธารณสุข เมื่อเดือนกันยายน 2559 โดยมีมติให้ทบทวนการยกระดับเป็นแผนชาติเพื่อให้หน่วยงานในสังกัดฝ่ายบริหารดำเนินการตามมติคณะรัฐมนตรี (ครม.) และปรับจากปี พ.ศ.2558 เป็น พ.ศ. 2560-2569

/ปรับจากปี...* ผู้นำเสนอ/เจ้าภาพ : กองประเมินผลกระทบต่อสุขภาพ
* บทบาทกรมอนามัย : ดำเนินการจัดทำ (ร่าง) แผนยุทธศาสตร์ฯ และเป็นเจ้าภาพหลักในการขับเคลื่อน
* ประธานการประชุม : ต้องเตรียมการเพื่อชี้แจงรัฐมนตรีว่าการกระทรวงสาธารณสุขถึงเหตุผลที่ขยายระยะเวลาเป็น 10 ปี และส่วนที่มีการปรับปรุงหรือเปลี่ยนแปลงจากข้อเสนอแนะในที่ประชุมผู้บริหารกระทรวงสาธารณสุข
 |
| 2 | (ร่าง) แผนยุทธศาสตร์การคุ้มครองสุขภาพในพื้นที่เสี่ยงจากมลพิษสิ่งแวดล้อม (พ.ศ. 2560-2569) | * สถานะ : อยู่ระหว่างการเตรียมเสนอเข้าคณะรัฐมนตรี โดยกรมควบคุมโรค
* ผู้นำเสนอ/เจ้าภาพ : กรมควบคุมโรค
* บทบาทกรมอนามัย : จัดทำ (ร่าง) แผนยุทธศาสตร์ฯ ร่วมกับกรมควบคุมโรค
 |
| 3 | แผนงานทันตสุขภาพผู้สูงอายุประเทศไทย พ.ศ. 2558-2565 | * สถานะ : อนุมัติแผนงานฯ เมื่อวันที่ 6 มกราคม 2558 ระยะเวลา 15 ปี (พ.ศ. 2558-2565)
* ผู้นำเสนอ/เจ้าภาพ : สำนักทันตสาธารณสุข
* บทบาทกรมอนามัย : ตามมติคณะรัฐมนตรี (ครม.) การจัดทำแผนปฏิบัติการและงบประมาณให้วางแผนการดำเนินงานและนำเสนอ ครม. ก่อน สำนักทันตสาธารณสุขจึงได้วางแผนการดำเนินงานระยะที่ 1 ปี พ.ศ. 2559-2561 เพื่อนำเสนอ ครม. อีกครั้ง ก่อนที่จะจัดทำแผนปฏิบัติการ ซึ่งของบประมาณไว้ในปีงบประมาณ พ.ศ. 2560 และบรรจุแผนนี้ไว้ในแผนงานบูรณาการสร้างความเสมอภาคเพื่อรองรับสังคมผู้สูงอายุ ส่วนการขับเคลื่อนให้เป็นไปตามแผนฯ โดยดำเนินการ ดังนี้
* ประชุมชี้แจงทันตบุคลากรทั่วประเทศ
* รณรงค์วันทันตสาธารณสุข และเชิดชูต้นแบบผู้สูงอายุสุขภาพช่องปากและสุขภาพดี
* การพัฒนาบุคลากรด้านทันตกรรมผู้สูงอายุ
* การขยายเครือข่ายชมรมผู้สูงอายุ ๔ ภาค โดยผู้รับผิดชอบหลักภาคกลาง คือ สำนักทันตสาธารณสุขส่วน ภาคอื่นๆ คือ ศูนย์อนามัย
* การพัฒนาเทคโนโลยี นวัตกรรม ใน ๒๕ จังหวัด เพื่อให้เกิดต้นแบบในการจัดทำแผนงาน
* ประธานการประชุม : เป็นตัวอย่างที่ดีให้หน่วยงานอื่นเรียนรู้ได้ ซึ่งเป็นแผนระดับชาติ 8 ปี อย่างไรก็ตาม ต้องเชื่อมโยงให้เห็นว่าแผนงานนี้สอดรับกับแผนยุทธศาสตร์ชาติ ระยะ 20 ปี ในยุทธศาสตร์ PP Excellence แผนงานที่ 1 พัฒนาคุณภาพชีวิตคนไทยทุกกลุ่มวัย ช่วงวัยผู้สูงอายุ เพราะฉะนั้นการเขียนคำของบประมาณรายจ่ายประจำปีงบประมาณ พ.ศ. 2561 ต้องให้เห็นความสอดคล้องเชื่อมโยงไปจนถึงแผนยุทธศาสตร์ชาติ ระยะ 20 ปี (ด้านสาธารณสุข) และสามารถอธิบายได้ว่าแผนงานที่รับผิดชอบอยู่ภายใต้แผนยุทธศาสตร์ของกรม กระทรวง และประเทศอย่างไร ภายใต้ แผนบูรณาการงบประมาณใด โดยคาดหวังว่ากองแผนงานจะเห็นความสอดคล้องและรับรู้ทั้งหมด เพื่อเป็น Coacher ให้พวกหน่วยงานกรมอนามัยอย่างใกล้ชิด

/ยุทธศาสตร์... |
| 4 | พระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 | * สถานะ :
* ประกาศในราชกิจจานุเบกษา เมื่อวันที่ ๓๑ มีนาคม ๒๕๕๙

และมีผลบังคับใช้ตั้งแต่วันที่ ๒๙ กรกฎาคม ๒๕๕๙* คณะกรรมการป้องกันและแก้ไขปัญหาการตั้งครรภ์ในวัยรุ่น ได้แต่งตั้งคณะอนุกรรมการ ๓ คณะ เมื่อวันที่ ๓๑ ตุลาคม ๒๕๕๙ ได้แก่ 1. คณะอนุกรรมการพัฒนากฎหมาย กฎกระทรวง ระเบียบและแนวทางปฏิบัติ, 2.คณะอนุกรรมการขับเคลื่อนยุทธศาสตร์การป้องกันและแก้ไขปัญหาการตั้งครรภ์ในวัยรุ่น และ 3. คณะอนุกรรมการป้องกันและแก้ไขปัญหาการตั้งครรภ์ในวัยรุ่น ระดับจังหวัดและกรุงเทพมหานคร
* การจัดทำร่างกฎกระทรวง ของ 4 กระทรวง ในส่วนของกระทรวงสาธารณสุขขณะนี้อยู่ระหว่างการเสนอให้อธิบดีกรมอนามัยลงนามเพื่อเสนอปลัดกระทรวงสาธารณสุขต่อไป
* การสรรหาผู้ทรงคุณวุฒิ คณะกรรมการสรรหาผู้ทรงคุณวุฒิ ได้คัดเลือกผู้ทรงคุณวุฒิ 5 คน เมื่อวันที่ 11 พฤศจิกายน 2559 เรียบร้อยแล้ว ขณะนี้ได้เสนอท่านรองนายกรัฐมนตรี เรียบร้อยแล้วรอลงนามคำสั่งแต่งตั้ง ซึ่งจะเชิญเข้าร่วมประชุมในวันที่ 19 ธันวาคม 2559 ด้วย โดยมีวาระการประชุม คือ พิจารณาร่างยุทธศาสตร์การป้องกันฯ และพิจารณาเห็นชอบในหลักการร่างกฎกระทรวงของกระทรวงหลัก
* การเตรียมความพร้อมของคณะอนุกรรมการระดับจังหวัดและกรุงเทพมหานคร ได้จัดทำคู่มือการปฏิบัติงานสำหรับฝ่ายเลขานุการ และวางแผนจะมีการตั้งงบประมาณสนับสนุนและตัดโอนงบประมาณให้ศูนย์อนามัยทุกปี เพื่อสนับสนุนการจัดประชุมคณะอนุกรรมการระดับจังหวัด
* ผู้นำเสนอ/เจ้าภาพ : สำนักอนามัยการเจริญพันธุ์
* บทบาทกรมอนามัย : เจ้าภาพหลักในการขับเคลื่อนการดำเนินงาน

/ประธานการ...* ประธานการประชุม : พระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 คือตัวอย่างที่ดีของการขับเคลื่อนกฎหมาย มอบสำนักอนามัยการเจริญพันธุ์ดำเนินการวิเคราะห์ความเสี่ยงในการขับเคลื่อนแล้วนำเสนออธิบดีกรมอนามัย เพื่อให้ข้อเสนอแนะทางกฎหมายเพิ่มเติมว่ามีความเสี่ยงประเด็นใดบ้าง เบื้องต้นความเสี่ยงมี 2 ประเด็น คือ สายบน กฎกระทรวงที่รอประกาศใช้จะสนับสนุนการขับเคลื่อนงานสายล่างด้วย ความเสี่ยงที่กระทรวงมหาดไทย เนื่องจากต้องรอให้มีการประกาศใช้กฎกระทรวงก่อนจึงจะขับเคลื่อนการดำเนินงาน ส่วนความเสี่ยงสายล่าง คือ การขับเคลื่อนอนุกรรมการแต่ละจังหวัด เสนอให้ไม่ต้องรอกฎกระทรวงประกาศก่อนแล้วจึงขับเคลื่อน ต้องส่งสัญญาณไปก่อน และเตรียมคนของกรมอนามัยในศูนย์อนามัยที่รับผิดชอบการดำเนินงานกลุ่มงานวัยรุ่น และกลุ่มงานส่งเสริมสุขภาพของสาธารณสุขจังหวัด ทั้งนี้ ความเสี่ยงที่สุด จะอยู่ที่คณะอนุกรรมการ กทม. ส่วนการส่งร่างกฎกระทรวงของ4 กระทรวงหลักให้กระทรวงมหาดไทยนั้น ต้องมีลายลักษณ์อักษร และสำเนาหนังสือที่อธิบดีกรมอนามัยลงนามถึงปลัดกระทรวงมหาดไทย ส่งให้รองเลขาธิการนายกรัฐมนตรี ฝ่ายการเมือง หรือประสานโดยตรง เพื่อการดำเนินงานบรรลุผลสำเร็จราบรื่น มอบศูนย์บริหารกฎหมายสาธารณสุขให้คำแนะนำเพิ่มเติมในฐานะที่มีประสบการณ์ตาม พ.ร.บ. การสาธารณสุข และมอบกองการเจ้าหน้าที่วิเคราะห์สนับสนุนอัตรากำลังคนเพื่อขับเคลื่อนกฎหมายและ การดำเนินงานตามนโยบายและยุทธศาสตร์อื่นๆ ด้วย
 |
| 5 | (ร่าง) ยุทธศาสตร์การป้องกันและแก้ไขปัญหาการตั้งครรภ์ในวัยรุ่น (พ.ศ.2560-2569) (ร่างที่ทำร่วมกัน 8 กระทรวงหลัก และภาคีเครือข่ายอื่นๆ ที่เกี่ยวข้อง) | * สถานะ :

- เมื่อวันที่ 18 พฤศจิกายน 2559 ได้จัดประชุมคณะอนุกรรมการ ขับเคลื่อนยุทธศาสตร์การป้องกันและแก้ไขปัญหาการตั้งครรภ์ในวัยรุ่น ครั้งที่ 1/2559 สาระสำคัญในการประชุม ดังนี้ 1. การมอบหมายผู้รับผิดชอบ2. คำสั่งแต่งตั้งคณะอนุกรรมการขับเคลื่อนยุทธศาสตร์การป้องกันและแก้ไขปัญหาการตั้งครรภ์ในวัยรุ่น3. การพิจารณาร่างยุทธศาสตร์การป้องกันและแก้ไขปัญหาการตั้งครรภ์ ในวัยรุ่นระดับชาติ พ.ศ. 2560-2569 ตามพระราชบัญญัติการป้องกัน และแก้ไขปัญหาการตั้งครรภ์ในวัยรุ่น พ.ศ.2559 ทั้งนี้ มีการปรับยุทธศาสตร์ฯ จากเดิม 6 ยุทธศาสตร์ เป็น 5 ยุทธศาสตร์/การดำเนิน...- การดำเนินงานต่อไป ทางทีมงานดำเนินการปรับร่างยุทธศาสตร์ตามคณะอนุกรรมการขับเคลื่อนยุทธ์ศาสตร์ และจะนำร่างยุทธศาสตร์ป้องกันและแก้ไขปัญหาการตั้งครรภ์ในวัยรุ่น เสนอในการประชุมคณะกรรมการป้องกันและแก้ไขปัญหาการตั้งครรภ์ในวัยรุ่นวันที่ 19 ธันวาคม 2559 เพื่อพิจารณา และในช่วงเดือนมกราคม 2560 จะมีการขับเคลื่อนเรื่องการจัดทำแผนปฏิบัติการ* ผู้นำเสนอ/เจ้าภาพ : สำนักอนามัยการเจริญพันธุ์
* บทบาทกรมอนามัย : ดำเนินการจัดทำ (ร่าง) แผนยุทธศาสตร์ฯ
* ประธานการประชุม : ตามแผนการดำเนินงานยุทธศาสตร์ฯ ควรเสนอเข้าครม. เพื่อพิจารณาในช่วงเดือนกุมภาพันธ์-มีนาคม 2560 เพราะฉะนั้นถ้าจะขับเคลื่อนได้เร็วต้องเตรียมจัดทำแผนปฏิบัติการรองรับยุทธศาสตร์ฯ มอบสำนักอนามัยการเจริญพันธุ์ดำเนินการยกร่างแผนปฏิบัติการ และภายหลังวันที่ 19 ธันวาคม 2559 ให้ขับเคลื่อนการจัดทำแผนปฏิบัติการคู่ขนานไปด้วย
 |
| 6 | นโยบายและยุทธศาสตร์การพัฒนาอนามัยการเจริญพันธุ์แห่งชาติ ฉบับที่ 2 (พ.ศ. 2560-2569) ว่าด้วยการส่งเสริมการเกิดและการเจริญเติบโตอย่างมีคุณภาพ | * สถานะ :
* เมื่อวันที่ 18 พฤศจิกายน 2559 มีการประชุมร่วมกับราช-วิทยาลัยสูตินรีแพทย์แห่งประเทศไทย ที่ประชุมเห็นชอบในหลักการนโยบายและยุทธศาสตร์ฯ มีมติแต่งตั้งคณะทำงานวิชาการ เพื่อจัดทำข้อเสนอแนะเชิงนโยบายในการผลักดันยุทธศาสตร์
* การขับเคลื่อนภาครัฐ ได้กำหนดจัดการประชุมคณะอนุกรรมการขับเคลื่อนนโยบายและยุทธศาสตร์การพัฒนาอนามัยการเจริญพันธุ์แห่งชาติ ฉบับที่ 2 (พ.ศ. 2560-2569) ว่าด้วยการส่งเสริมการเกิดและการเจริญเติบโตอย่างมีคุณภาพ ครั้งที่ 1/2559 ในวันที่ 14 ธันวาคม 2559 โดยอธิบดีกรมอนามัย เป็นประธาน ประเด็นพิจารณาที่สำคัญ คือ การจัดทำแผน ปฏิบัติการดำเนินงานภายใต้นโยบายและยุทธศาสตร์การพัฒนาอนามัยการเจริญพันธุ์แห่งชาติฯ รวมถึงการแต่งตั้งคณะทำงานด้านต่างๆ และการติดตามและประเมินผล
* ผู้นำเสนอ/เจ้าภาพ : สำนักอนามัยการเจริญพันธุ์
* บทบาทกรมอนามัย : ดำเนินการจัดทำ (ร่าง) แผนยุทธศาสตร์ฯ
* ประธานการประชุม : เป็นตัวอย่างที่ดีของการขับเคลื่อน มอบสำนักอนามัยการเจริญพันธุ์เร่งประสานสำนักงานรัฐมนตรีและสำนักเลขาธิการคณะรัฐมนตรี ทั้งนี้รัฐมนตรีว่าการกระทรวงสาธารณสุข ให้เพิ่มเติม 3 ประเด็น ได้แก่ ประเด็นที่ 1) โภชนาการในหญิงวัยเจริญพันธุ์ แม่ตั้งครรภ์ และเด็กในครรภ์และหลังคลอด ตาม Global nutrition targets 2025 จำนวน 6 ตัวชี้วัด , 2) พัฒนาการสมวัย และ 3) การเจริญเติบโตขับเคลื่อนโดยคณะอนุกรรมการ และจะมีการแต่งตั้งคณะทำงานวิชาการ หน่วยงานสังกัดกรมอนามัยที่มีส่วนเกี่ยวข้องมาก3 หน่วยงาน ได้แก่ สำนักอนามัยการเจริญพันธุ์ สำนักส่งเสริมสุขภาพ และสำนักโภชนาการ ส่วนสำนัก/กองอื่นๆเกี่ยวข้องรองลงมา โดยมีประธาน คือ ประธานราชวิทยาลัยสูตินรีแพทย์แห่งประเทศไทย รองประธาน คือ ประธานราชวิทยาลัยกุมารแพทย์แห่งประเทศไทย และขอให้เพิ่มรายชื่อคณะทำงานที่เกี่ยวข้องจากกรมควบคุมโรค กรมสุขภาพจิต กรมการแพทย์ ด้วย มอบสำนักอนามัยการเจริญพันธุ์ดำเนินการยกร่างคำสั่งแต่งคณะทำงาน และมอบสำนักงานบริหารการเปลี่ยนแปลงดำเนินการปฏิรูประบบบริหารและวิธีการทำงานแบบข้ามสายงาน (Cross Cluster/Cross Function) เบื้องต้น Cross Cluster ระหว่างกลุ่มสตรีและเด็กปฐมวัยและกลุ่มวัยรุ่นก่อน เพื่อถอดยุทธศาสตร์และแปลงเป็นแผนปฏิบัติการภายใต้นโยบายและยุทธศาสตร์การพัฒนาอนามัยการเจริญพันธุ์แห่งชาติ ฉบับที่ 2 (พ.ศ. 2560-2569) ว่าด้วยการส่งเสริมการเกิดและการเจริญเติบโตอย่างมีคุณภาพ เพื่อให้เกิดประโยชน์สูงสุดรวมทั้งแปลงแผนยุทธศาสตร์สู่การปฏิบัติการ และแผนงบประมาณต่อไป

/โภชนา... |
| 7 | แผนผู้สูงอายุแห่งชาติ ฉบับที่ 2 (พ.ศ. 2545-2564) ฉบับปรับปรุง ครั้งที่ 1 พ.ศ. 2552 | * สถานะ :

- อนุมัติแผนฯ เมื่อวันที่ 27 เมษายน 2553 ระยะเวลา 20 ปี (พ.ศ. 2545-2564)* อยู่ระหว่างการขับเคลื่อน
* ผู้นำเสนอ/เจ้าภาพ : คณะกรรมการผู้สูงอายุแห่งชาติ กระทรวงการพัฒนาสังคมและความมั่นคงของมนุษย์
* บทบาทกรมอนามัย : ร่วมมือขับเคลื่อนและดำเนินการ ดังนี้

1. มีการ MOU ระหว่าง รมว.สธ. /มท./อปท./สปสช ดำเนินงานโครงการการดูแลผู้สูงอายุ ผู้พิการและผู้ด้อยโอกาส และการดูแลสุขภาพระยะยาว (Long Term Care) ในชุมชน2. ขับเคลื่อนการบูรณาการความร่วมมือ ๔ กระทรวง การพัฒนาคนตลอดช่วงชีวิต ในช่วงวัยสูงอายุ และแผนการบูรณาการความร่วมมือ 4 กระทรวงหลัก การพัฒนาคนตลอดช่วงชีวิตในช่วงวัยสูงอายุ โดยยึดหลัก 3S (Social Security และ Strong)/3. มีการลง..3. มีการลงนาม MOU ความร่วมมือพัฒนาคุณภาพชีวิตผู้สูงอายุ เพื่อบูรณาการร่วมกันขับเคลื่อนการดำเนินงานด้านผู้สูงอายุ ให้ครอบคลุม 4 มิติ คือ มิติด้านเศรษฐกิจ สังคม สุขภาพ และสภาพแวดล้อมและบริการสาธารณะ ให้สอดคล้องกับยุทธศาสตร์ชาติระยะ 20 ปี (พ.ศ. 2560-2579)* ประธานการประชุม : การนำเสนอตัวชี้วัด ไม่ใช่ทั้ง Product และ Innovation เนื่องจากเป็น GDP คือ รายจ่ายด้านสุขภาพปัจจุบันคิดเป็นร้อยละ 4.6 ของ GDP ประเทศไทย และจะตรึงไว้ไม่เกินร้อยละ 5 แปลว่า ต้องดูแลผู้สูงอายุให้ผู้สูงอายุดูแลตัวเองและดูแลผู้สูงอายุด้วยกันเองได้อย่างดี ให้อยู่ในสังคมนานที่สุด และป่วยช้าที่สุด หากเป็นผู้สูงอายุที่ติดบ้านหรือติดเตียงต้องอยู่ในสภาพแวดล้อมที่เหมาะสม
 |

**ข้อคิดเห็น/เสนอแนะเพิ่มเติม**

1. แผนยุทธศาสตร์ระดับชาติที่ผูกพันกับหน่วยงานที่อยู่ภายใต้บังคับบัญชาของฝ่ายบริหาร ขอให้ปรับเป็นระยะ 10-20 ปี โดยมีข้อดีสูงสุด คือ ผูกพันกับสำนักงบประมาณ เพราะสำนักงบประมาณอยู่ภายใต้คณะรัฐมนตรี ต้องอธิบายรัฐมนตรีให้ได้ว่า ปรับปรุงหรือเปลี่ยนแปลงอย่างไร ถ้าจะขยายระยะเวลาเป็น 10 ปีรวมถึงต้องชี้แจงกับสำนักงบประมาณด้วยและควรมีแผนแม่บทในแต่ละส่วนที่เกี่ยวข้องเพื่อยืนยันความจำเป็นที่ต้องมีแผนต่างๆ เหล่านี้

2. การนำเสนอความก้าวหน้าการดำเนินงานตามแผนระดับชาติและระดับโลกที่เกี่ยวข้องกับกรมอนามัยครั้งต่อไป ขอให้ฝ่ายเลขานุการสรุปสถานะของแผนยุทธศาสตร์ให้ที่ประชุมทราบก่อน เช่น แผนผู้สูงอายุแห่งชาติฉบับที่ 2 เป็นแผนชาติที่ ครม. อนุมัติ เมื่อปี พ.ศ. 2545 เป็นแผนระยะยาว 15 ปี พ.ศ. 2545-2564 ผู้เสนอ ครม. และเป็นเจ้าภาพ คือ กระทรวงการพัฒนาสังคมและความมั่นคงของมนุษย์ (พม.) แต่ที่เกี่ยวกับกระทรวงสาธารณสุข เนื่องจากเป็นแผนที่บูรณาการร่วมกันหลายกระทรวง โดยเฉพาะใน 5 ยุทธศาสตร์ กระทรวงสาธารณสุขเกี่ยวข้องกับยุทธศาสตร์ที่ 1 ยุทธศาสตร์ด้านการเตรียมความพร้อมของประชากรเพื่อวัยสูงอายุที่มีคุณภาพ และยุทธศาสตร์ที่ 2 ยุทธศาสตร์ด้านการส่งเสริมและพัฒนาผู้สูงอายุ รวมทั้งกระทรวงสาธารณสุขได้ลงนาม MOU กับ 4 กระทรวงหลัก ว่าจะขับเคลื่อนแผนที่ 1 ในรูปแบบของ การดูแลผู้สูงอายุระยะยาวในชุมชน และลงนาม MOU กับกระทรวง พม. ในการขับเคลื่อนศูนย์พัฒนาผู้สูงอายุชุมชน

3. การนำเสนอความก้าวหน้าการดำเนินงานตามแผนระดับชาติและระดับโลกที่เกี่ยวข้องกับกรมอนามัย ในการประชุมนี้ ขอให้นำเสนอเฉพาะแผนที่กรมอนามัยเป็นเจ้าภาพหลักในการขับเคลื่อน

**มติที่ประชุม** รับทราบ และมอบผู้เกี่ยวข้อง/หน่วยงานดำเนินการตามข้อเสนอที่เกี่ยวข้อง

**3.2 การจัดทำงบประมาณรายจ่ายประจำปีงบประมาณ พ.ศ. 2561**

นายสืบพงษ์ ไชยพรรค ผู้อำนวยการกองแผนงาน ฝ่ายเลขานุการการประชุม แจ้งที่ประชุมว่า โครงสร้างการจัดทำคำของบประมาณปี พ.ศ. 2561 กรมอนามัย ประกอบด้วย 1. งบบุคลากร, 2.งบบูรณาการเชิงยุทธศาสตร์, 3. งบ Function (ภารกิจพื้นฐาน) และ 4. งบยุทธศาสตร์ ประเด็นสำคัญคือ ปัจจุบันมี
ความซับซ้อนในการจัดทำคำของบประมาณเพิ่มขึ้น เนื่องจากรัฐบาลให้ความสำคัญกับการบูรณาการงานเพื่อให้เกิดความสำเร็จจากการมีส่วนร่วมของหน่วยงานต่างๆ รัฐบาลจึงให้แผนบูรณาการเป็นแผนอันดับแรก
ในการพิจารณากรอบวงเงิน ขณะนี้ของบประมาณจากสำนักงบประมาณโดยตรงไม่ได้แล้ว ต้องส่งคำขอให้เจ้าภาพแผนงานบูรณาการพิจารณาก่อน แล้วเจ้าภาพจะเสนอกรอบวงเงินให้สำนักงบประมาณ โดยแผนบูรณาการระดับประเทศมีทั้งหมด 28 แผน ซึ่งกระทรวงสาธารณสุขเกี่ยวข้อง 16 แผน และกรมอนามัยเกี่ยวข้อง 9 แผน รวมวงเงินคำของบประมาณ 1,173.1 ล้านบาท

/เพื่อให้เกิด...

ข้อเสนอวงเงินงบประมาณเบื้องต้น (Pre-Ceiling) ปี 2561 กรมอนามัย จำนวน 3,200.82 ล้านบาท แบ่งตามงบรายจ่าย ดังนี้ 1. งบบุคลากร 1,322.56 ล้านบาท (คิดเป็น 41%) , 2. งบดำเนินงาน 1,519.30 ล้านบาท (คิดเป็น 47%), 3. งบลงทุน 269.19 ล้านบาท (คิดเป็น 8%), 4. งบอุดหนุน 6.96 ล้านบาท (คิดเป็น 0.23%), และ 5. งบรายจ่ายอื่น 82.81 ล้านบาท (คิดเป็น 3%)

Timeline ตั้งแต่เดือนตุลาคม 2559 – เดือนสิงหาคม 2560 ส่วนที่สำคัญ คือ การประชุมครั้งนี้เป็นการนำเสนอกรอบ Pre-Ceiling ต่อเสนอคณะกรรมการบริหารยุทธศาสตร์ฯ และคณะกรรมการการคลังและงบประมาณเพื่อรับทราบภาพรวม หลังจากนั้นภายในวันที่ 25 พฤศจิกายน 2559 กรมอนามัยส่งคำของบประมาณให้กระทรวงสาธารณสุข และวันที่ 30 พฤศจิกายน 2559 กระทรวงสาธารณสุขจะส่งคำของบประมาณพิจารณาในภาพรวมของกระทรวง เพื่อให้ Sign off วันที่ 7 ธันวาคม 2559 หลังจากนั้นเป็นกระบวนการปกติที่ดำเนินงานไปตั้งแต่เดือนธันวาคม 2559 – กันยายน 2560 (รายละเอียดตามเอกสารนำเสนอในการประชุม)

**ข้อคิดเห็น/ข้อเสนอแนะที่ประชุม**

1. ควรวางแผนไม่ให้ถูกตัดงบประมาณหรือตัดงบประมาณน้อยที่สุด และ Baseline ต้องไม่น้อยกว่า 1,994 ล้านบาท
2. ปีนี้กรมอนามัยเสนอเรื่องการเฝ้าระวังคุณภาพน้ำ ในแผนงานบูรณาการการบริหารจัดการทรัพยากรน้ำ มอบกองแผนงานทบทวนและรับไปดำเนินการ ทั้งนี้ หากกระทรวงไม่เปิดแผนงานแต่กรมอนามัยจำเป็นต้องเปิด เพราะเรื่องน้ำเป็นเรื่องสำคัญขอให้เสนอแล้วไป Defend กับทางสำนักนโยบายและยุทธศาสตร์ สำนักงานปลัดกระทรวงสาธารณสุข
3. สัญญาณของสำนักงบประมาณ 2-3 เรื่อง ได้แก่ สัญญาณที่ 1 คือ ถ้าอยากได้งบประมาณเพิ่มขึ้น ต้องอธิบายการเพิ่มอย่างน้อย 2 อย่าง คือ 1) เป้าหมายเพิ่ม (ทั้งเป้าหมายเชิงพื้นที่ และเชิงผลลิต/ผลลัพธ์อื่นๆ แต่สำนักงบประมาณจะให้ความสำคัญกับเป้าหมายเชิงพื้นที่มากกว่า) และ 2) กิจกรรมสำคัญเพิ่ม ส่วนสัญญาณที่ 2 คือ ข้อห่วงใยจากสำนักงบประมาณ เนื่องจากกรมอนามัยเป็นกรมวิชาการไม่ได้ปฏิบัติการเองโดยตรง กิจกรรมส่วนใหญ่จึงเป็นการจัดประชุมปีนี้ถ้าเขียนคำของบประมาณแบบเดิมจะไม่ได้งบประมาณเพิ่มขึ้นขอให้คำนึง/พึงระวัง และขอให้พิจารณางบบุคลากรด้วย
4. กรมอนามัยจะได้รับจัดสรรงบประมาณเกิน 2,000 พันล้านบาท มี 2 เรื่อง ที่น่าสนใจ คือ 1. วิจัย มอบสำนักงานคณะกรรมการผู้ทรงคุณวุฒิและกองแผนงานติดตามใกล้ชิด และ 2. โครงการบูรณาการ มีระยะเวลาการจัดทำรายละเอียดโครงการ 3 เดือน (เดือนธันวาคม 2559 – เดือนกุมภาพันธ์ 2560) เพื่อให้โครงการ Smart และเป็นรูปธรรมที่สุดสำหรับใช้เจรจาต่อรองกับสำนักงบประมาณ

**มติที่ประชุม** รับทราบ และมอบผู้เกี่ยวข้อง/หน่วยงานดำเนินการตามข้อเสนอที่เกี่ยวข้อง

**3.3 ความก้าวหน้าด้านกฎหมายที่อยู่ในความรับผิดชอบของกรมอนามัย**

นายสมชาย ตู้แก้ว ผู้อำนวยการศูนย์บริหารกฎหมายสาธารณสุข แจ้งที่ประชุมว่า กฎหมายที่อยู่ในความรับผิดชอบของกรมอนามัย มี 5 ฉบับ และมีผลบังคับใช้แล้ว 4 ฉบับ ดังตารางที่ 3

/ตารางที่...

ตางรางที่ 3 ความก้าวหน้าด้านกฎหมายที่อยู่ในความรับผิดชอบของกรมอนามัย

| กฎหมายที่อยู่ในความรับผิดชอบของกรมอนามัย | สถานะ |
| --- | --- |
| 1. พ.ร.บ. การสาธารณสุข พ.ศ. 2535 | * ความก้าวหน้าการเสนออนุบัญญัติตาม พ.ร.บ.การสาธารณสุข พ.ศ. 2535 ในปี 2559 มีแผนเสนอ อนุบัญญัติเป็น ร่าง กฎกระทรวง จำนวน 6 ฉบับ และมีเพียง ร่าง กฎกระทรวงกำหนดค่าธรรมเนียมการออกใบอนุญาต หนังสือรับรอง การแจ้ง และการให้บริการเกี่ยวกับสิ่งปฏิกูลหรือ มูลฝอย พ.ศ. .... ที่มีผลบังคับใช้โดยประกาศในราชกิจจานุเบกษา เมื่อวันที่ 30 กันยายน 2559 เพียง 1 ฉบับ ส่วน ร่าง กฎกระทรวงอีก 5 ฉบับอยู่ในระหว่างการตรวจ/พิจารณาของสำนักเลขาธิการคณะรัฐมนตรี คาดว่าจะแล้วเสร็จภายในเดือนธันวาคม 2559
* มีการแก้ไขเพิ่มเติม เป็น ร่าง พ.ร.บ. การสาธารณสุข (ฉบับที่..) พ.ศ. .... ซึ่งผ่านการพิจารณาจากคณะกรรมการกฤษฎีกาเรียบร้อยแล้ว อยู่ระหว่างรอข้อมูลคืนกลับมา เพื่อแก้ไขตามมติคณะกรรมการกฤษฎีกา และยืนยันร่าง เสนอคณะรัฐมนตรี และสภานิติบัญญัติแห่งชาติต่อไป ซึ่งคาดว่าจะแล้วเสร็จภายในเดือนกุมภาพันธ์ 2560 รวมถึงอยู่ระหว่างยกร่างประกาศกระทรวงสาธารณสุข 5 ฉบับฯ
 |
| 2. พ.ร.บ. รักษาความสะอาดและความเป็นระเบียบเรียบร้อยของบ้านเมือง พ.ศ. 2535 | * เป็นกฎหมายที่รัฐมนตรีว่าการกระทรวงมหาดไทย เป็นผู้รักษาการและรัฐมนตรีว่าการกระทรวงสาธารณสุข เป็นผู้รักษาการร่วมตามพระราชบัญญัตินี้
 |
| 3. พ.ร.บ. สุสานและฌาปณสถาน พ.ศ. 2528 | * เป็นกฎหมายที่รัฐมนตรีว่าการกระทรวงมหาดไทย เป็นผู้รักษาการและรัฐมนตรีว่าการกระทรวงสาธารณสุข เป็นผู้รักษาการร่วมตามพระราชบัญญัตินี้
 |
| 4. พ.ร.บ.การป้องกันและแก้ไขปัญหาการตั้งครรภ์ในวัยรุ่น พ.ศ. 2559  | * อยู่ระหว่างการจัดทำร่างกฎกระทรวง จำนวน 5 ฉบับ ดำเนินการยกร่างกฎกระทรวงเรียบร้อยแล้ว 4 ฉบับ ซึ่งยังขาดร่างกฎกระทรวงที่รับผิดชอบโดยกระทรวงมหาดไทย ส่วนที่เรียบร้อยแล้ว คือ ระเบียบกระทรวงสาธารณสุข ว่าด้วยหลักเกณฑ์ วิธีการได้มาซึ่งกรรมการผู้ทรงคุณวุฒิในคณะกรรมการการป้องกันและแก้ไขปัญหาการตั้งครรภ์ในวัยรุ่น พ.ศ. 2559. มีผลบังคับใช้โดยประกาศในกิจจานุเบกษา เมื่อวันที่ 14 ตุลาคม 2559
 |
| 5. ร่าง พ.ร.บ. ควบคุมส่งเสริมการตลาดอาหารสำหรับทารกและเด็กเล็ก พ.ศ. .... | * อยู่ระหว่างการพิจารณาจากสภานิติบัญญัติแห่งชาติ ซึ่งมีการตั้งคณะกรรมาธิการในการแปรญัตติเรียบร้อยแล้ว (ผ่านวาระที่ 1 เรียบร้อยแล้ว)

/อยู่ระหว่าง...* อยู่ระหว่างการจัดทำ ร่าง อนุบัญญัติเป็นกฎกระทรวงที่ใช้ประกอบ ร่าง พ.ร.บ. ฉบับนี้ จำนวน 10 ฉบับ
 |

**ข้อคิดเห็น/ข้อเสนอแนะที่ประชุม**

1. มอบให้ศูนย์บริหารกฎหมายสาธารณสุขหารือร่วมกับ 4 หน่วยงาน ได้แก่ สำนักส่งเสริมสุขภาพ, สำนักอนามัยการเจริญพันธุ์, สำนักอนามัยสิ่งแวดล้อม และสำนักสุขาภิบาลอาหารและน้ำ ทบทวน วิเคราะห์ และวางแผนอัตรากำลังคนเพื่อขับเคลื่อนและอภิบาลระบบ (Governance by Law and Regulation) กรมอนามัย

2. ร่างกฎหมายที่อาจเกี่ยวข้องกับกรมอนามัยตามร่างรัฐธรรมนูญฯ ฉบับลงประชามติ มาตรา 58 ซึ่งเกี่ยวกับประเด็นการประเมินผลกระทบด้านสุขภาพ (Health Impact Assessment : HIA) มอบกองประเมินผลกระทบต่อสุขภาพติดตามความก้าวหน้าจากกระทรวงสาธารณสุข เพื่อพิจารณาว่ากรมอนามัยเป็นผู้รับผิดชอบหลักหรือผู้รับผิดชอบรอง เนื่องจากจะมีการประชุมยกร่าง พ.ร.บ. ตามที่รัฐธรรมนูญกำหนด

**มติที่ประชุม** รับทราบ และมอบผู้เกี่ยวข้อง/หน่วยงานดำเนินการตามข้อเสนอที่เกี่ยวข้อง

**3.4 แผนการประชุม/อบรม/สัมมนา กรมอนามัย ประจำปีงบประมาณ พ.ศ. 2560**

นายสืบพงษ์ ไชยพรรค ผู้อำนวยการกองแผนงาน ฝ่ายเลขานุการการประชุม แจ้งที่ประชุมว่า สืบเนื่องจากการติดตามอธิบดีกรมอนามัยในการตรวจเยี่ยมหน่วยงานสังกัดกรมอนามัย มีการสะท้อนจากหน่วยงานในพื้นที่ว่ามีการเชิญประชุมจำนวนมากทำให้ไม่ได้ทำงานที่เป็นงานปกติ อธิบดีกรมอนามัยจึงมอบหมายให้กองแผนงานจัดทำแผนประชุม/อบรม/สัมมนา ของหน่วยงานส่วนกลาง กรมอนามัย ซึ่งกองแผนงานได้ออกแบบเชิงระบบไว้ว่าจากแผนยุทธศาสตร์จัดทำเป็นแผนปฏิบัติการ รวมทั้งบันทึกข้อมูลในระบบศูนย์ติดตามผลการปฏิบัติงาน กรมอนามัย (DOC) กองแผนงานจะใช้ข้อมูลในระบบ DOC เป็นตัวที่สะท้อนภาพแผนปฏิบัติการและติดตามใน DOC ซึ่งจากการตรวจสอบในระบบ DOC พบว่า แผนการดำเนินงานของหน่วยงานยังไม่สมบูรณ์ทำให้กองแผนงานไม่สามารถดึงข้อมูลแผนประชุม/อบรม/สัมมนาที่ชัดเจนได้ เนื่องจากส่วนใหญ่หน่วยงานบันทึกข้อมูลเป็นช่วงระยะเวลาและไม่ระบุกลุ่มเป้าหมาย ทั้งนี้ มอบหมายให้นายธวัชชัย บุญเกิด นักวิเคราะห์นโยบายและแผนชำนาญการพิเศษ กองแผนงาน นำเสนอแผนประชุม/อบรม/สัมมนา ของหน่วยงานส่วนกลาง กรมอนามัย โดยรวบรวมข้อมูลในระบบ DOC แบ่งออกเป็น 3 สาย คือ 1. สายสนับสนุน, 2. สายส่งเสริมสุขภาพ และ 3. สายอนามัยสิ่งแวดล้อม พบว่า ทั้ง 3 สาย การวางแผนดำเนินการเป็นช่วงระยะเวลา (Timeline) ยังไม่มีความชัดเจน

ประธานการประชุม สั่งการให้สำนัก/กองส่วนกลาง ระบุวันที่ของการประชุม/อบรม/สัมมนาในระบบ DOC และให้เสนออธิบดีกรมอนามัยโดยนำเสนอแผนประชุม/อบรม/สัมมนา ของหน่วยงานส่วนกลาง กรมอนามัย ในการประชุมสำนัก/กอง ส่วนกลางครั้งต่อไป (6 ธันวาคม 2559 ) ดังนี้

* ประชุมวันที่ 6 ธันวาคม 2559 นำเสนอแผนฯ ในช่วงแรก 3 เดือน ระหว่างเดือนธันวาคม 2559 – กุมภาพันธ์ 2560
* ประชุมเดือนมกราคม 2560 นำเสนอแผนฯ เดือนมีนาคม – พฤษภาคม 2560
* ประชุมเดือนกุมภาพันธ์ 2560 นำเสนอแผนฯ เดือนมิถุนายน – สิงหาคม 2560

มอบกองแผนงานดำเนินการรวบรวมข้อมูลของหน่วยงานส่วนกลางก่อน รวมถึงออกแบบระบบการบันทึกข้อมูลให้มีความชัดเจน และมอบสำนักงานบริหารเปลี่ยนแปลงดำเนินการ Cross Function/Cluster ที่จะChange ให้เกิดการบูรณาการกิจกรรมสำคัญ คือ การประชุม/อบรม/สัมมนา และเกิดประโยชน์สูงสุด และรายงานในที่ประชุมสำนัก/กองส่วนกลางในวันที่ 6 ธันวาคม 2559 หลังจากนั้นอธิบดีกรมอนามัยจะเป็นผู้อนุมัติจัดการประชุม ส่วนแผนประชุม/อบรม/สัมมนา ของหน่วยงานส่วนภูมิภาคนำเสนอข้อมูลแบบเดียวกันในการประชุมกรมอนามัย (วันที่ 13 ธันวาคม 2559) เพื่อบูรณาการกิจกรรมการประชุมสำคัญ

/รายงานใน...

**มติที่ประชุม** รับทราบและดำเนินการ

**ระเบียบวาระที่ 4 เรื่องเพื่อทราบ**

**4.1 ความก้าวหน้าการจัดทำแผนยุทธศาสตร์ส่งเสริมสุขภาพและป้องกันโรคแห่งชาติ พ.ศ. 2561-2570**

นายสืบพงษ์ ไชยพรรค ผู้อำนวยการกองแผนงาน ฝ่ายเลขานุการการประชุม แจ้งที่ประชุมว่า

การจัดทำแผนยุทธศาสตร์ส่งเสริมสุขภาพและป้องกันโรคแห่งชาติ พ.ศ. 2561-2570 โดยมีกรมอนามัยเป็นผู้รับผิดชอบหลักร่วมดำเนินการกับสำนักนโยบายและยุทธศาสตร์ สำนักงานปลัดกระทรวงสาธารณสุข และสำนักงานกองทุนสนับสนุนการสร้างเสริมสุขภาพ (สสส.) กลไกการดำเนินงานแบ่งออกเป็น 2 ส่วน คือ ส่วนที่ 1 กลไกการทำงานที่ขับเคลื่อน 4 Phases และส่วนที่ 2 จัดทำโครงการเสนอ สสส. เพื่อขอรับการสนับสนุนงบประมาณในการดำเนินงาน โดยมีผู้จัดการโครงการ คือ รองอธิบดีกรมอนามัย (นายแพทย์ธงชัย เลิศวิไลรัตนพงศ์)

ภาพรวมการดำเนินงานแบ่งการดำเนินงานออกเป็น 4 Phases ดังตารางที่ 4

ตารางที่ 4 Timeline การขับเคลื่อนแผนยุทธศาสตร์ส่งเสริมสุขภาพและป้องกันโรคแห่งชาติ พ.ศ. 2561-2570

| Phase | ขั้นตอนการดำเนินงาน |
| --- | --- |
| Phase 1(ตุลาคม 2559 – มกราคม 2560) | การเตรียมการดำเนินงาน* แต่งตั้งคณะกรรมการ 3 ระดับ (คณะอำนวยการ/คณะกรรมการ/คณะอนุกรรมการระดับภาค)
* อนุมัติโครงการ
* ศึกษา ทบทวนสถานการณ์/กำหนดกรอบทิศทางแผนยุทธศาสตร์ฯ/ชี้แจงกรอบยุทธศาสตร์ และพัฒนาศักยภาพทีม
 |
| Phase 2 (กุมภาพันธ์ – เมษายน 2560) | การจัดทำแผนยุทธศาสตร์ฯ ระดับเขตสุขภาพ และระดับภาค* ศึกษา ทบทวนสถานการณ์สุขภาพระดับพื้นที่
* จัดทำร่างแผนฯระดับเขต/ภาค
* ประชุมรับฟังความคิดเห็นร่างแผนฯ
* ปรับปรุงร่างแผนระดับเขต/ภาค
 |
| Phase 3 (พฤษภาคม – สิงหาคม 2560) | การจัดทำแผนยุทธศาสตร์ส่งเสริมสุขภาพและป้องกันโรคแห่งชาติ* ยกร่างแผนฯ ระดับชาติ
* NPPSP forum
* ประชุมคณะอำนวยการเพื่อเห็นชอบ/ข้อเสนอแนะ
* ปรับปรุงร่างแผนยุทธศาสตร์ฯ
 |
| Phase 4 (กันยายน 2560 – กุมภาพันธ์ 2561) | การเสนอคณะรัฐมนตรีพิจารณา และขับเคลื่อนแผนยุทธศาสตร์ฯ* เสนอแผนยุทธศาสตร์ฯ คณะรัฐมนตรีเพื่อพิจารณา ผ่านกระทรวงสาธารณสุข
* แต่งตั้งคณะกรรมการฯขับเคลื่อนและกำกับติดตามแผนยุทธศาสตร์ฯ

/จัดทำสื่อ...* จัดทำสื่อเผยแพร่และพิมพ์เล่มแผนยุทธศาสตร์ฯ
* ประกาศแผนยุทธศาสตร์ฯ ระดับชาติ
 |

ประธานการประชุม ให้ข้อคิดเห็นว่า เรื่องนี้สำคัญที่จะยกระดับกรมอนามัยสู่การเป็น National Lead และศูนย์อนามัยให้เป็น Regional Lead วัตถุประสงค์หลัก คือ การขับเคลื่อนแผนยุทธศาสตร์ฯ ผ่าน 2 Forums คือ ระดับเขตและระดับประเทศ วัตถุประสงค์รอง คือ การพัฒนาศักยภาพ (Capacity Building) ในการขับเคลื่อนเรื่องยุทธศาสตร์ทั้งเชิงประเด็น (P&P Excellence) และเชิงพื้นที่ (ขับเคลื่อนในระดับ Regional Forum)
เรื่องนี้ขับเคลื่อนในแผนยุทธศาสตร์ ระยะ 20 ปี (ด้านสาธารณสุข) ยุทธศาสตร์ PP Excellence อยู่แล้วอาจเสนอหรือไม่เสนอ ครม. ก็ได้ ประเด็นคือ จะมีการนำร่องขับเคลื่อนในพื้นที่เขต 10 ระหว่างวันที่ 28-29 ธันวาคม 2559 โดยแบ่งออกเป็น 3 ภาคส่วน ได้แก่ ส่วนที่ 1 กำหนดยุทธศาสตร์ โดยกรมอนามัยคือศูนย์อนามัยที่ 10 ส่วนที่ 2 ขับเคลื่อนลงพื้นที่ โดยสำนักงานเขตคือ ผู้ตรวจราชการและสาธารณสุขนิเทศก์และส่วนที่ 3 กองทุนสนับสนุนงบประมาณให้พื้นที่ โดยสํานักงานหลักประกันสุขภาพแห่งชาติ (สปสช.) ซึ่ง Forum ไม่ใช่การประชุมวิชาการหรือการประชุมเรื่องบริหารแผน แต่เป็นเวทีที่จะทำให้เห็นถึงองค์ความรู้ในการขับเคลื่อน PP ซึ่งมี 5 องค์ความรู้ใหญ่ๆ ที่จะไปขับเคลื่อน ได้แก่ Promotion, Prevention, Protection, Environmental Health และ Health Literacy อาจแบ่งเป็น 5 ห้อง หรือมากกว่า ขอให้กองแผนงาน ผู้เชี่ยวชาญ ผู้ทรงคุณวุฒิ หรือเครือข่ายกรมอนามัยที่อยู่พื้นที่ด้วยกัน เช่น สำนักงานป้องกันควบคุมโรค (สคร.) ศูนย์สุขภาพจิต ศูนย์วิทยาศาสตร์การแพทย์ เป็นต้น ไปช่วย/ร่วม/ลองกับศูนย์อนามัยที่ 10 โดยมอบกองแผนงานรวบรวมทีมและพิจารณาว่าต้องตั้งคณะกรรมการในระดับเขต 10 หรือไม่ หรือต้องตั้งคณะกรรมการของกรมอนามัยไปขับเคลื่อน และมอบกลุ่มพัฒนานโยบายและยุทธศาสตร์จัดทำคำสั่งแต่งตั้งคณะกรรมการจัดทำแผน PP Excellence ลงนามโดยอธิบดีกรมอนามัย มีเขต 10 เป็นกรณีศึกษา (National PP Excellence Forum Pilot Project 10)

นางวิมล โรมา นักวิเคราะห์นโยบายและแผนชำนาญการพิเศษ สำนักงานบริหารการเปลี่ยนแปลงให้ข้อคิดเห็นว่า จากประสบการณ์ที่เคยทำ 6 ประเด็น 6 องค์ความรู้ ประชุม 10 กว่าครั้ง ใช้ระยะเวลาทั้งหมด 1 ปีครึ่ง ทุก 2 อาทิตย์ มีทั้ง Technical Forum กับ Policy Forum ในแต่ละประเด็นจะจัดเวทีวิชาการก่อน โดยเชิญนักวิชาการ ผู้เชี่ยวชาญ และผู้เกี่ยวข้องทั้งในพื้นที่และส่วนกลางกระทรวงสาธารณสุข มาหารือร่วมกันเพื่อให้ได้ข้อสรุป และนำเสนอใน Policy Forum อีกครั้ง เพื่อให้ผู้ที่มีอำนาจในการตัดสินใจพิจารณาและคัดเลือกประเด็นที่จะขับเคลื่อนอีกครั้งทำให้ล่าช้า ถ้ามี 6 ประเด็น อย่างมากประเด็นละ 1 ครั้ง แต่ต้อง Review และนัดประชุมก่อนนำเสนอและแลกเปลี่ยนในที่ประชุม

นายสืบพงษ์ ไชยพรรค ผู้อำนวยการกองแผนงาน เลขานุการการประชุม กล่าวเพิ่มเติมว่า ใช้แผนยุทธศาสตร์กรมอนามัยเป็นต้นทุน และทีม Reviewer พิจารณาว่าเขตต้องดำเนินการอะไรบ้าง อย่างไร ขณะเดียวกันเขตสุขภาพต้องไปหาทีมวิชาการของเขตที่จะ Review ภายใต้กรอบที่กำหนด

**มติที่ประชุม** รับทราบ และมอบผู้เกี่ยวข้อง/หน่วยงานดำเนินการตามข้อเสนอที่เกี่ยวข้อง

**\*\*\*\*\*\*\*\*\*\*\*\*\*\*\*\*\*\*\*\*\*\***

นางสาววราภรณ์ บุญช่วย/ว่าที่ร้อยตรีสมพร สมทอง/นางกุลนันท์ เสนคำ สรุปการประชุม

นายสืบพงษ์ ไชยพรรค ผู้อำนวยการกองแผนงาน ตรวจสรุปการประชุม